องค์การอนามัยโลก เผยไม่มีประเทศใดเลย ที่ผ่านเกณฑ์มาตรฐานคุณภาพอากาศ
องค์การอนามัยโลก หรือดับเบิ้ลยูเอชโอ เผยแพร่รายงานมาตรการคุณภาพอากาศ ประจำปี 2564 ที่ระบุว่า ไม่มีประเทศใดเลย ที่สามารถบริหารจัดการคุณภาพอากาศ ผ่านเกณฑ์มาตรฐานของดับเบิ้ลยูเอชโอดับเบิ้ลยูเอชโอ กำหนดเกณฑ์เฉลี่ยรายปีของระดับฝุ่น พีเอ็ม 2.5 ไม่ควรเกิน 5 ไมโครกรัมต่อลูกบาศก์เมตร ซึ่งผลการสำรวจข้อมูลด้านมลพิษในเมือง 6,475 แห่งทั่วโลก ที่จัดทำโดยไอคิวแอร์ บริษัทด้านเทคโนโลยีคุณภาพอากาศของสวิตเซอร์แลนด์ พบว่า มีเพียงร้อยละ 3.4 เท่านั้น มีคุณภาพอากาศเข้าเกณฑ์มาตรฐาน ขณะที่ อีกกว่า 93 เมือง มีระดับฝุ่นพีเอ็ม 2.5 สูงกว่าเกณฑ์ของ ดับเบิ้ลยูเอชโอ ถึง 10 เท่า โดยกรุงนิวเดลี ของอินเดีย ยังคงเป็นเมืองหลวงที่มีระดับมลพิษทางอากาศสูงที่สุดในโลก